<translate>  Wen cybercafe begin dey popular for Nigeria from year 2000, most pipo wey go browse go first open email accounts so dem go fit communicate. And di one wey popular wella dat time, na Yahoo.com. Na around dis time some magomago pipo come begin dey use dis yahoo email address, to yan wit pipo for oda kontris. Dem fit claim say dem be goment officials or dey work for Central Bank of Nigeria or fit connect di pesin dem dey write to, make e get beta goment contract. Sometimes sef, dem pose like say dem dey find wife or husband and through dis ways, dem don dupe some foreigners and even fellow Nigerians. As e be say na mostly through email dem dey do am, pipo dey usually call internet fraud yahoo, yahoo yahoo or yahoo boys. 